हे "अग्ने "यं "त्वा त्वां "शुशुचानः स्तोत्रेण ज्वलन् "मनुष्यः "आर्ष्टिषेणः "देवापिः "समीधे सम्यग्दीपयति स त्वं "विश्वेभिः सर्वैः "देवैः "अनुमद्यमानः अनुमाद्यमानः सन् "पर्जन्यं मेघं वृष्टिमन्तं वर्षणवन्तं "प्र "ईरय गमय ।।
हे "अग्ने गवाम् "एतानि "नवतिं "सहस्रा सहस्राणि च "वृष्णे वर्षित्रे "इन्द्राय "भागं "सं "प्र "यच्छ । तत्प्रीत्यर्थमृत्विग्भ्यो देहि । किंच "देवयानान् "पथः देवयानान् मार्गान् "विद्वान् त्वम् "ऋतुशः काले काले "औलानम् "अपि कुरुकुलजातमपि शान्तनवं "देवेषु मध्ये "धेहि निधेहि स्थापय ।।
